[{"text_idx": "#000000", "text": "Volontulu por Esperanto en E@I"}, {"text_idx": "#000001", "text": "Edukado@Interreto (E@I) estas internacia neregistara organizo, kiu subtenas internacian kunlaboron kaj komunikadon en la tuta mondo. G\u0302iaj projektoj estas direktitaj al interkultura lernado, lingvoj kaj uzado de komputiloj, realigado de retejoj, eldonado de libroj, produktado de lerniloj kaj organizado de eventoj."}, {"text_idx": "#000002", "text": "Unu el la plej konataj projektoj de E@I estis en pasinteco lernu!, portalo por lernado de Esperanto. Evoluigo de simila reta ilo por lerni la slovakan (slovake.eu) estis financata de EU ekde 2009 kaj poste plu evoluigita danke al financa subteno de la programo Erasmus+. Sekvis retejo por lerni la germanan (deutsch.info), la rusan, la polan, retejo pri lingvoj en Eu\u0306ropo (lingvo.info) kaj aliaj. Krome, E@I okupig\u0302as pri diversaj aliaj projektoj \u2013 rilataj al edukado kaj/au\u0306 Esperanto."}, {"text_idx": "#000003", "text": "E@I organizas plurajn eventojn, inter ili Polyglot Gathering \u2013 la plej granda internacia evento por poliglotoj kaj lingvemuloj; Somera Esperanto-Studado (SES) \u2013 semajna somera Esperanto-renkontig\u0302o kun kursoj de Esperanto por kaj komencantoj kaj progresintoj; Konferenco pri Aplikoj de Esperanto en Scienco kaj Tekniko (KAEST) \u2013 serio de seminarioj kaj konferencoj, ekzercantaj scienc-teknikan aplikon de Esperanto; lingva festivalo LingvaFest\u2019. Ekde 2022 estas E@I organiza partnero ankau\u0306 por Universala Kongreso de Esperanto \u2013 la plej granda renkontig\u0302o de esperantistoj tutmonde. Pro la pandemio de KOVIM-19 pluraj eventoj transiris al la virtuala formo, kaj por tio E@I kreis propran multlingvan platformon por retaj eventoj: Retevent. (Pere de g\u0302i ekz. okazas \u201cVK\u201d (Virtuala Kongreso) de UEA, kiun E@I teknike prizorgas."}, {"text_idx": "#000004", "text": "Plejmulto de agado de la organizo okazas dank\u2019 al laboro de volontuloj. Ekde 2013-a jaro E@I estas akreditita organizo por povi oficiale akceptadi kaj forsendadi volontulojn kadre de Eu\u0306ropa Volontula Servo kaj sekve Eu\u0306ropaj Solidarecaj Korpusoj, kiun finance subtenas Eu\u0306ropa Unio. Indas eluzi tiun s\u0302ancon kaj veni spertig\u0302i pri taskoj, ligitaj kun agado de E@I, en internacia oficejo, interkultura etoso, uzante internacian lingvon. \ud83d\ude42"}, {"text_idx": "#000007", "text": "Dum 8-12 monatoj vi povos labori kune kun aliaj esperantistoj el diversaj landoj en la c\u0302efa sidejo de Edukado@Interreto en Nova\u0301 Dubnica (Slovakio). Vi ankau\u0306 havos la okazon partopreni kaj ec\u0302 mem kunorganizi diversajn Esperanto-arang\u0302ojn, seminariojn, konferencojn."}, {"text_idx": "#000012", "text": "Ekde junio, julio au\u0306 septembro 2023 por 2-12 monatoj\nekde junio g\u0302is au\u0306gusto 2023 (c\u0302efe por helpi en organizado de Polyglot Gathering en Pollando kaj Universala Kongreso de Esperanto en Italio) au\u0306\nekde junio 2023 por 8-12 monatoj.\nekde septembro 2023 por 8-12 monatoj\nLibera tempo: 2 tagoj semajne + 2 tagoj monate"}, {"text_idx": "#000013", "text": "ekde junio g\u0302is au\u0306gusto 2023 (c\u0302efe por helpi en organizado de Polyglot Gathering en Pollando kaj Universala Kongreso de Esperanto en Italio) au\u0306\nekde junio 2023 por 8-12 monatoj.\nekde septembro 2023 por 8-12 monatoj"}, {"text_idx": "#000014", "text": "Se vi volas kandidatig\u0302i, bonvolu plenigi c\u0302i tiun dokumenton kaj sendi g\u0302in al info@ikso.net."}, {"text_idx": "#000017", "text": "Jen kelkaj fotoj de la vivo de volontuloj en Slovakio."}, {"text_idx": "#000018", "text": "Tiu c\u0302i projekto estas financata per subteno de Eu\u0306ropa Komisiono. Tiu c\u0302i publikaj\u0302o respegulas nur vidpunkton de la au\u0306toro, pro tio la Komisiono ne povas esti respondeca pri ajna uzado de informoj, kiuj aperas c\u0302i tie."}]